Onderdanig - www.bybelkennis.co.za
by Mitch Kalp · 15/11/2012
I have learned that people will forgete what you said, people will forget what you did, but people will never forget how you made them feel – Mary Angelou
Onderdanig is ‘n slegte woord in ons kultuur – ons moet alles en almal uitdaag en bevraagteken. Ons weet immers beter as hulle. Eintlik moet ons in beheer wees.
Ons sien dit veral duidelik uit die twisgeskryf oor Efesiërs 5:22:Vrouens, wees aan julle mans onderdanig soos julle aan die Here onderdanig is. Christene word gou beskryf as anti-vrou en patriargaal. Christene self voel verleë oor verse soos hierdie.
Die probleem is dat ons nie die groter konteks in gedagte hou nie. Onderdanigheid in die Bybel word nie tot vroue beperk nie:
Elke mens moet hom onderwerp aan die owerhede wat oor hom gestel is (Romeine 13:1).
Kinders moet aan hulle ouers gehoorsaam wees (Efesiërs 6:1).
Gelowiges moet gehoorsaam en onderdanig wees aan hulle voorgangers (Hebreërs 13:17).
Hierdie is enkele voorbeelde. Ons kan hierdie lys aansienlik aanvul.
Natuurlik as ons van onderwerping praat, is daar sekere voorbehoude. Dit vereis nie dat ons saamstem nie – dan was dit nie onderwerping nie. Dit vereis ook nie dat ons iemand moet gehoorsaam as hy ons vra om te sondig nie – dan moet jy jou juis nie onderwerp nie. Onderwerping beteken ook nie dat ons nie daaraan kan werk om die situasie te probeer verander nie.
Hierdie opdrag geld vir mans sowel as vrouens. Mans behoort as modelle vir onderwerping te dien. Die beste model is egter Jesus self. My voedsel is om die wil te doen van Hom wat My gestuur het, en om sy werk te voltooi (Johannes 4:34). Uit my eie kan Ek niks doen nie. Ek oordeel soos Ek dit van die Vader hoor, en my oordeel is regverdig, omdat dit nie my wil is wat Ek nastrewe nie, maar die wil van Hom wat My gestuur het (Johannes 5:30). Hierdie onderwerping van Jesus aan sy Vader was volledig: Hy was gehoorsaam tot in die dood, ja, die dood aan die kruis (Filippense 2:8).
Watter gevolgtrekking kan ons maak? Almal is aan almal onderdanig.
Die kerk vandag (6)
24 Ouderlinge – Hermie van Zyl
Hoe verkondig ek die woord van God aan mense wat nie glo nie?
Die Lig het gekom
Die Missie van die Kerk (3)
Laaste 7 Dae: 1,825
Laaste 30 Dae: 11,402
Laaste 365 Dae: 268,632